Neuvoston direktiivi 86/524/ETY, annettu 27 päivänä lokakuuta 1986, direktiiviin 780/77/ETY sisältyvän, tiettyjä luottolaitoksia koskevien pysyvien poikkeusten luettelon muuttamisesta



Virallinen lehti nro L 309 , 04/11/1986 s. 0015 - 0016

Suomenk. erityispainos Alue 6 Nide 2 s. 0131

Ruotsink. erityispainos Alue 6 Nide 2 s. 0131



NEUVOSTON DIREKTIIVI, annettu 27 päivänä lokakuuta 1986, direktiiviin 780/77/ETY sisältyvän, tiettyjä luottolaitoksia koskevien pysyvien poikkeusten luettelon muuttamisesta (86/524/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 57 artiklan 2 kohdan, ottaa huomioon luottolaitosten liiketoiminnan aloittamiseen ja harjoittamiseen liittyvien lakien, asetusten ja hallinnollisten määräysten yhteensovittamisesta 12 päivänä joulukuuta 1977 annetun ensimmäisen neuvoston direktiivin 77/780/ETY (1), sellaisena kuin se on viimeksi muutettuna Espanjan ja Portugalin liittymissopimuksella, ja etenkin sen 2 artiklan 2 ja 3 kohdan, ottaa huomioon komission ehdotuksen, sekä katsoo, että direktiivin 77/780/ETY 2 artiklan 2 kohdassa säädetään, että eräiden jäsenvaltioiden tietyt luottolaitokset jätetään pysyvästi sen soveltamisalan ulkopuolelle, mainitun direktiivin 2 artiklan 3 kohdassa säädetään, että neuvosto päättää 2 kohdan luettelon muutoksista komission ehdotuksesta, jonka se tekee kuultuaan neuvoa-antavaa komiteaa, neuvoa-antavan komitean 12 päivänä joulukuuta 1984 pitämässä kokouksessa käytyjen keskustelujen ja komission neuvostolle mainitun direktiivin soveltamisen lykkäämisestä antaman kertomuksen johdosta muutamat jäsenvaltiot ovat esittäneet komissiolle pysyvän poikkeuksen tekemistä joidenkin niiden luottolaitosten suhteen, komissio on tässä yhteydessä tarkastaessaan pysyvien poikkeusten luetteloa ottanut huomioon tiettyjen jäsenvaltioiden pankkilainsäädännön viimeaikaisen kehityksen, joka on muuttanut muutamien poikkeusten luetteloon sisältyvien luottolaitosten asemaa valvonnan osalta, ja komissio on neuvotellut neuvoa-antavan komitean kanssa 4 päivänä joulukuuta 1985 ja 5 päivänä elokuuta 1986 pysyvien poikkeusten luettelon saattamisesta ajan tasalle, ON ANTANUT TÄMÄN DIREKTIIVIN: 1 artikla Korvataan direktiivin 77/780/ETY 2 artiklan 2 kohta seuraavasti: "2. Sitä ei sovelleta: - jäsenvaltioiden keskuspankkeihin; - postisiirtoa hoitaviin laitoksiin; - Belgiassa "Institut de Réescompte et de Garantie - Herdiscontering - en Waarborgsinstituut" ja "sociétés nationale et régionales d'investissement - nationale en gewestelijke investeringsmaatschappijen"-nimiseen laitokseen, alueellisiin kehitysyhtiöihin ("sociétés développement régionales -gewestelijke ontwikkelingsmaatschappijen"), "Société nationale du Logement - Nationale Maatschappij voor de Huisvesting" -nimiseen laitokseen ja sen toimiluvan saaneisiin yhtiöihin ja "Société Nationale Terrienne -Nationale Landmaatschappij" -nimiseen laitokseen ja sen toimiluvan saaneisiin yhtiöihin; - Tanskassa seuraaviin laitoksiin: "Dansk Eksportfinansieringsfond", "Danmarks Skibskreditfond", "Industriens Realkreditfond" ja "Dansk Landbrugs Realkreditfond"; - Saksassa "Kreditanstalt für Wiederaufbau" -nimiseen laitokseen, yrityksiin joita "Wohnungsgemeinnützigkeitsgesetz" -lain nojalla pidetään osana valtion asuntopolitiikkaa, ja jotka eivät pääasiallisesti harjoita pankkitoimintaa, sekä yrityksiin, joita tuon lain nojalla pidetään voittoa tavoittelemattomina asuntoalan yrityksinä; - Kreikassa seuraaviin laitoksiin "ÅëëçíéêÞ ÔñÜðåæá Âéïìç÷áíéêÞò Áíáðôýîåùò, Ôáìåßï Ðáñáêáôáèçêþí êáé Äáíåßùí, ÔñÜðåæá Õðïèçêþí, Ôá÷õäñïìéêü ÔáìåéåõôÞñéï ja Åëëçíéêáß Åîáãùãáß AE"; - Espanjassa "Instituto de Crédito Oficial" -nimiseen laitokseen sen tytäryhtiöitä lukuun ottamatta; - Ranskassa "Caisse des dépôts et consignations" -nimiseen laitokseen; - Irlannissa luotto-osuuskuntiin ja "friendly societies" -laitoksiin; - Italiassa "Cassa Depositi e Prestiti" -nimiseen laitokseen; - Alankomaissa seuraaviin laitoksiin: "NV Exportfinancieringsmaatschappij", "Nederlandse Financieringsmaatschappij voor Ontwikkelingslanden NV", "Nederlandse Investeringsbank voor Ontwikkelingslanden NV", "Nederlandse Waterschapsbank NV", "Financieringsmaatschappij Industrieel Garantiefonds Amsterdam NV", "Financieringsmaatschappij Industrieel Garantiefonds 's-Gravenhage NV", "NV Noordelijke Ontwikkelings maatschappij", "NV Industriebank Limburgs Instituut voor ontwikkeling en financiering" ja "Overijsselse Ontwikkelingsmaatschappij NV"; - Portugalissa "Caixas Económicas" -laitokset, jotka ovat olemassa 1 päivänä tammikuuta 1986, ja jotka eivät ole osakeyhtiömuotoisia; - Yhdistyneessä kuningaskunnassa seuraaviin laitoksiin: "National Savings Bank", "Commonwealth Development Finance Company Ltd.", "Agricultural Mortgage Corporation Ltd.", "Scottish Agricultural Securities Corporation Ltd.", "Crown Agents for Overseas Governments and Administrations", luotto-osuuskuntiin sekä kunnallisiin pankkeihin". 2 artikla 1. Jäsenvaltioiden on tarvittaessa toteutettava tämän direktiivin noudattamisen edellyttämät toimenpiteet viimeistään 31 päivänä joulukuuta 1986. Niiden on ilmoitettava tästä komissiolle viipymättä. 2. Vuoden kuluessa tämän direktiivin tiedoksi antamisesta (2) jäsenvaltioiden on toimitettava tässä direktiivissä tarkoitetuista kysymyksistä antamansa keskeiset lait, asetukset ja hallinnolliset määräykset kirjallisina komissiolle. 3 artikla Tämä direktiivi on osoitettu kaikille jäsenvaltioille. Tehty Luxemburgissa 27 päivänä lokakuuta 1986. Neuvoston puolesta Puheenjohtaja G. HOWE (1) EYVL N:o L 322, 17.12.1977, s. 30 (2) Tämä direktiivi annettiin jäsenvaltioille tiedoksi 30 päivänä lokakuuta 1986.